|  |  |
| --- | --- |
| **ΠΡΟΣ: ΜΜΕ** | **ΔΗΜΟΣ ΛΑΜΙΕΩΝ**  **Γραφείου Τύπου**  **& Επικοινωνίας**  **Λαμία, 2/9/2017** |

**«ΘΕΡΜΟΠΥΛΕΙΑ 2017»**

**…η δική μας γιορτή ιστορίας και πολιτισμού!**

Ο Δήμος Λαμιέων γιορτάζει τα **«Θερμοπύλεια 2017»**, τη δική μας γιορτή ιστορίας και πολιτισμού με ένα ενδιαφέρον πρόγραμμα που περιλαμβάνει εκδηλώσεις που θα διαρκέσουν από τις 3 έως τις 24 Σεπτεμβρίου 2017 και στις οποίες συμπεριλαμβάνονται συναυλίες, θεατρικές παραστάσεις, εικαστικά δρώμενα, διαλέξεις, έκθεση φωτογραφίας και επιστημονικές συναντήσεις για τον ιαματικό μας πλούτο.

Μαζί μας σε αυτή την προσπάθεια είναι οι Δήμοι Αλιάρτου - Θεσπιέων, Ιστιαίας -Αιδηψού, Δελφών και Θηβαίων - Δήμοι άρρηκτα συνδεδεμένοι ιστορικά με τις Θερμοπύλες - οι οποίοι βάζουν τη δική τους πολιτιστική πινελιά στα «**Θερμοπύλεια 2017**» αλλά και το Δίκτυο Ιαματικών Πηγών Στερεάς Ελλάδας & Θεσσαλίας.

**ΘΕΡΜΟΠΥΛΕΙΑ 2017**

**Πρόγραμμα εκδηλώσεων**

* **Κυριακή 3 Σεπτεμβρίου 2017**

«**Συναυλία με τη Φωτεινή Δάρρα**»

Είσοδος ελεύθερη.

Χώρος: Κάστρο Λαμίας - Ώρα έναρξης: 21.00

* **Τετάρτη 13 Σεπτεμβρίου 2017**

**Συνδιοργάνωση με το Δήμο Θηβαίων**

**Θεατρική παράσταση «Επτά επί Θήβας»**

*Η θεατρική ομάδα της Ένωσης Μικρασιατών Θήβας θα μας παρουσιάσει την τραγωδία του Αισχύλου "Επτά επί Θήβας" σε σκηνοθεσία της Ντίνας Αβαγιανού και μετάφραση του Μιχάλη Γκανά.*

Είσοδος ελεύθερη.

Χώρος: Πάρκο Αγίας Βαρβάρας - Ώρα έναρξης: 20.00

* **Παρασκευή 15 Σεπτεμβρίου 2017**

**«1η Διεθνής Επιστημονική Συνάντηση» με θέμα: «Βιώσιμη αξιοποίηση ιαματικού πλούτου»**

*Η εκδήλωση πραγματοποιείται με τη συνεργασία του Δήμου Λαμιέων, του Δικτύου Ιαματικών Πηγών και της Πρεσβείας της Τσέχικης Δημοκρατίας.*

Είσοδος ελεύθερη.

Χώρος: Κέντρο Ιστορικής Ενημέρωσης Θερμοπυλών - Ώρα έναρξης: 10.30

* **Δευτέρα 18 Σεπτεμβρίου 2017**

**Συνδιοργάνωση με το Δήμο Δελφών**

Μουσική εκδήλωση σε συνεργασία με το Μουσικό Σχολείο Λαμίας και το σύνολο κιθάρας του Μουσικού Σχολείου Άμφισσας.

Είσοδος ελεύθερη.

Χώρος: Δημοτική Πινακοθήκη «Αλέκος Κοντόπουλος»  -  Ώρα έναρξης: 19.00

* **Σάββατο 23 Σεπτεμβρίου 2017**

«**Φοίνισσες**» του Ευριπίδη. Συνεργασία με το Ίδρυμα «Μιχάλης Κακογιάννης», το Πάντειο Πανεπιστήμιο και τον Πολιτιστικό Σύλλογο Θήβας «Λάιος».

Είσοδος ελεύθερη.

Χώρος: Κέντρο Ιστορικής Ενημέρωσης Θερμοπυλών - Ώρα έναρξης: 20.00

* **Κυριακή 24 Σεπτεμβρίου 2017**

«**Συναυλία με τη Δημοτική Φιλαρμονική Λαμίας**»

Συναυλία από τη Δημοτική Φιλαρμονική Λαμίας , τη χορωδία του Δημοτικού Ωδείου Λαμίας, τον Μουσικό- Πολιτιστικό Σύλλογο «Χορωδία Αταλάντης», την αντρική χορωδία του Πολιτιστικού Συλλόγου Αταλάντης «Η Πρόοδος» και τη χορωδία του Μουσικού Ομίλου Στυλίδας.

Είσοδος ελεύθερη.

Χώρος: Κέντρο Ιστορικής Ενημέρωσης Θερμοπυλών - Ώρα έναρξης: 19.30

Στο χώρο του Κέντρου Ιστορικής Ενημέρωσης Θερμοπυλών θα λειτουργήσουν παράλληλα εικαστικά δρώμενα, έκθεση βιβλίου, ομιλίες και εκπαιδευτικές δράσεις με τη συμμετοχή των Δήμων Αλιάρτου – Θεσπιέων και Ιστιαίας –Αιδηψού

Λήξη των «**Θερμοπυλείων 2017**».

**Από το Γραφείο Τύπου**